**Severojužný koľajový diameter** (čes. *Severojižní kolejový diametr* – *SJKD*) alebo **Severojužný električkový diameter** (čes. *Severojižní tramvajový diametr* – *SJTD*) je dopravná koncepcia, predpokladajúca zavedenie podpovrchovej električky v Brne v severojužnom smere.

Historický vývoj
----------------

V roku 1974 bola v Prahe spustená prevádzka na prvom úseku metra. Potom, čo sa ukázalo, že podzemná dráha spoľahlivo funguje, začali sa objavovať hlasy na vybudovanie podobného systému aj v Brne. Ukázalo sa však, že je príliš kopcovité a zatiaľ miestne dopravné problémy nie sú tak závažné ako boli v Prahe v 60. rokoch. Pôvodný plán bol prepracovaný a vznikla zhruba súčasná koncepcia podpovrchovej električky v smere Veveří – Moravské náměstí – Hlavní nádraží – Zvonařka. Posledný návrh pochádza z roku 1998, z dokumentu *Dopravní politika města Brna*. Počíta sa s výstavbou v centre podpovrchových, plytko založených tratí so stanicami s bočnými nástupišťami, na okrajových úsekoch majú viesť trate oddelené od ostatnej dopravy a na povrchu. Plán vstúpil do niekoľkých fáz svojej realizácie, od roku 2002 príprava nepokračuje, pretože nie je spracované technicko-ekonomické zadanie projektu). S plánom niektorí ľudia súhlasia, niektorí ho odmietajú ako mamutí a nepotrebný projekt.

Koľajový diameter
-----------------

V roku 2009 mesto Brno objednalo aktualizáciu štúdie uskutočniteľnosti, ktorá riešila koľajový diameter. Diameter mal byť odpojený od železničnej trate č. 250 v Řečkoviciach a po dvoch zastávkach mal ísť do tunela, ktorý mal vyústiť za plánovanou novou osobnou stanicou. Za ňou mal byť napojený na železničnú trať č. 300. Juhomoravský kraj ale štúdiu nepredložili Ministerstvu dopravy, tak sa nezačalo stavať. V súvislosti s presunom hlavné osobné stanice chce mesto Brno zadať novou štúdií, pretože stará štúdia je neaktuálna. Preto požiadalo o štát dotáciu na štúdiu v hodnote 16,5 milióna Kč. Stavebné povolenia by mohli vydať orgány okolo roku 2024. Aj skôr by mohol byť postavený 550 metrov dlhý úsek diametru pod novú hlavnú osobnú stanicu, pretože v októbri 2019 by malo pokračovať územné konanie, po ktorom bude nasledovať stavebné povolenie pre tento úsek.

Pozri aj
--------

* Električková doprava v Brne

Referencie
----------

1. 1 2   *„Brněnské metro" je zatím pár čar na mapě. Radní teď žádají o dotaci na hlubší studii* [online]. Praha: Česká televize, 2019-08-09, [cit. 2019-09-08]. Dostupné online.
2. ↑   *Brno – Severojižní tramvajový diametr I. stavba* [online]. Magistrát města Brna, [cit. 2019-09-08]. Dostupné online.
3. ↑  JEŘÁBEK, Petr. Studie: rychlodráha bude v roce 2030. *brnensky.denik.cz*, 2011-08-23. Dostupné online [cit. 2019-08-25]. (po česky)
4. ↑  ČEPEROVÁ, Klára. "Brněnské metro" má navázat na odsun nádraží. Dokažte, že se vyplatí, požaduje stát. *Aktuálně.cz* (Praha: Economia), 2018-03-04. Dostupné online [cit. 2019-09-08].
5. ↑  LOUKOTOVÁ, Radka. *Severojižní kolejový diametr: Město žádá stát o dotaci na studii proveditelnosti* [online]. www.brno.cz, [cit. 2019-08-25]. Dostupné online.
6. ↑   *Již osm let trvá územní řízení pro SJ kolejový diametr v Brně* [online]. detizeme.cz, 1999-01-01, [cit. 2019-08-25]. Dostupné online.

Externé odkazy
--------------

* Článok o novej štúdii severnej časti trasy
* O vývoji a možných riešeniach metra v Brne